
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση για την αύξηση του μεγίστου επιτρεπο- 
μένου ύψους οικοδομών στην περιοχή Ν. Κυψέλης 


του Δήμου Αθηναίων. 1 

Τροποποίηση σχεδίου πδλεως Πύργου Ν. Ηλείας (κα¬ 
τάργηση χώρου πρασίνου παρά την οδό Γορτυ- 

νίας). 2 

Έγκριση Πολεοδομικής Μελέτης Επέκτασης (Π.Μ.Ε.) 
του οικισμού ΠΕΝΤΑΠΛΑΤΑΝΟΣ του Δήμου Γιαννι¬ 
τσών Ν. Πέλλας και έγκριση ρυμοτομικού σχεδίου 
συμπληρωματικής διανομής του ίδιου οικισμού. ... 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 15708/241/23.6.93 (1) 

Τροποποίηση για την αύξηση του μεγίστου επιτρεπομέ- 
νου ύψους οικοδομών στην περιοχή Ν. Κυψέλης του 
Δήμου Αθηναίων. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923 
όπως μεταγενέστερα τροποποιήθηκαν και συμπληρώθη¬ 
καν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 (ΦΕΚ 47Α ) όπως 


τροποποιήθηκαν και συμπληρώθηκαν με το υπ’ αριθμ. 
1018/71 Ν.Δ/γμα (ΦΕΚ 220Α') και με την παράγραφο 3 
του άρθρου 34 του Ν. 1577/85 (ΦΕΚ 210Α ). 

3. Τις διατάξεις του υπ’ αριθμ. 183/1986 Π.Δ/τος (ΦΕΚ 
70Α') και ειδικότερα το άρθρθο 1 παρ. 1 εδάφιο α. 

4. Την υπ’ αριθμ. 934 (της 15ης συνεδρίασης στις 

22.6.92) απόφαση του Δημοτικού Συμβουλίου του Δήμου 
Αθηναίων (απορριπτική). 

5. Την υπ’ αριθμ. 23 (της 19ης συνεδρίασης στις 

11.6.93) γνωμοδότηση του Συμβουλίου Χωροταξίας Οικι¬ 
σμού και Περιβάλλοντος, Νομαρχίας Αθηνών, αποφασί¬ 
ζουμε: 

1. Την αύξηση του μεγίστου επιτρεπόμενου ύψους από 
8.00 σε 11.00 μέτρα, χωρίς την προσαύξηση του 1.00 μ. 
λόγω πυλωτής, στα Ο.Τ. 104 -105 -106 -110 - 39 - 40 
της περιοχής Ν. Κυψέλης του Δήμου Αθηναίων όπως φαί¬ 
νεται στο τοπογραφικό διάγραμμα που συνοδεύει την πα¬ 
ρούσα απόφαση και δημοσιεύεται μαζί της. 

2. Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του ΟΤΑ του 
Δήμου Αθηναίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1993 

Ο Νομάρχης 
Δ. ΚΑΤΡΙΒΑΝΟΣ 

Αριθ. 3054 (2) 

Τροποποίηση σχεδίου πόλεως Πύργου Ν. Ηλείας (κατάρ¬ 
γηση χώρου πρασίνου παρά την οδό Γορτυνίας). 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων 
Πόλεων και Κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «Περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν.Δ. 532/70. 

3. Τις διατάξεις του Α.Ν. 314/68 όπως τροποποιήθηκαν 
και συμπληρώθηκαν με το Ν.Δ. 1018/71. 

4. Τις διατάξεις του Β.Δ/τος 712/70 «Περί καθορισμού 
των διατηρουμένων αρμοδιοτήτων του Υπουργού Δημο¬ 
σίων Έργων», που εκδόθηκε κατόπιν του 532/70 Ν.Δ/τος 
όπως μετά τροποποιήθηκαν και συμπληρώθηκαν με τα 
Β.Δ/τα 677/71 και 198/72. 

5. Τις διατάξεις του Ν. 1032/80 «περί συστάσεως 
Υ.Χ.Ο.Π.». 

6. Τιο διατάξεις του Ν. 1337/83 «Περί επεκτάσεως Πο- 
λεο^ <ών σχεδίων». 

ιις διατάξεις του Ν. 1577/85 ΦΕΚ 210Α/18.12.85 
- ορί Γ.Ο.Κ.». 

3. Τις διατάξεις του Ν. 1558/85 ΦΕΚ 137Α/26.7.85 
«Κυβέρνηση και Κυβερνητικά όργανα». 

9. Τις διατάξεις του Π.Δ/τος 183/86 ΦΕΚ 70Α/5.6.86 
και τις Εγκ. 117/20.6.86 και 119/1.7.86 του Υ.ΠΕ.- 
ΧΩ.Δ.Ε. «Σχετικά με έγκριση τροποποιήσεων και καθορι¬ 
σμού όρων δόμησης από τους Νομάρχες». 

10. Την με αριθμό πρωτ. 3903/12.9.91 απόφαση Νο¬ 
μάρχη Ηλείας «Σχετικά με συγκρότηση Συμβουλίου Χ.Ο.Π. 
Ν. Ηλείας». 

11. Το από 9.2.40 Δ/γμα ΦΕΚ 63/Α/17.2.40 που εγκρί- 
θηκε το σχέδιο πόλεως Πύργου και επιβλήθηκαν οικοδο¬ 
μικοί περιορισμοί. 


12. Την πρόταση αναθεώρησης του σχεδίου πόλεως 
Πύργου στην περιοχή στην οποία καταργείται ο χώρος 
πρασίνου. 

13. Την αριθ. 233/92 απόφαση του Δημοτικού Συμβου¬ 
λίου Πύργου με την οποία διατυπώνεται η γνώμη του. 

14. Το από 3.8.89 γνωμοδοτικό έγγραφο της ομάδας 
μελέτης αναθεώρησης σχεδίου Πύργου που μας γνωρίζει 
ότι καταργείται ο χώρος πρασίνου. 

15. Το τοπογραφικό διάγραμμα που συνοδεύει την από¬ 
φασή μας αυτή με κλίμακα 200 που υπογρφάφεται από 
τον Πολ. Μηχανικό Τρύφ. Σεφερλή με ημερομηνία Σε¬ 
πτέμβριος 1992 στο οποίο απεικονίζεται ο υπό κατάρ¬ 
γηση χώρος πρασίνου με διακεκομμένες γραμμές και η 
μεταφορά της οικοδομικής γραμμής. 

16. Την σύμφωνη γνώμη του Συμβουλίου Χ.Ο.Π. που 
διατυπώθηκε στο αριθ. 4/93 πρακτικό αυτού θέμα, απο¬ 
φασίζουμε: 

Εγκρίνουμε την τροποποίηση του σχεδίου πόλεως Πύρ¬ 
γου και καταργούμε τον χώρο πρασίνου, παρά την οδό 
Γορτυνίας και μεταξύ των οδών Πέλοπος και Πουσίου, και 
μεταφέρουμε την οικοδομική γραμμή από τα σημεία Α-3 
στα σημεία Α-Ε-Δ-Ζ-Γ-Β, όπως λεπτομερώς απεικονίζε¬ 
ται στο τοπογραφικό που συνοδεύει την απόφασή μας 
αυτή και αποτελεί παράρτημά της. 

Από τις διατάξεις της παραπάνω αποφάσεως δεν προ- 
καλείται δαπάνη σε βάρος του Δήμου Πύργου. 

Κατά της αποφάσεως αυτής επιτρέπεται προσφυγή 
στον Υπουργό μόνο για παράβαση Νόμου. (Ε.ΥΠΕΧΩΔΕ 
42/93). 

Η απόφαση αυτή, που ισχύει από την δημοσίευσή της, 
να δημοσιευθεί στην Εφημερίδα της Κυβερνήσεως και το 
σχέδιο που την συνοδεύει θα αναρτηθεί στο κτήριο της 
Πολεοδομίας επί 15 ημέρες μετά την δημοσίευση. 

Πύργος, 22 Νοεμβρίου 1993 

Ο Νομάρχης 
Γ. ΜΠΡΕΓΙΑΝΝΗΣ 

Αριθ. 2146 (3) 

Έγκριση Πολεοδομικής Μελέτης Επέκτασης (Π.Μ.Ε.) του 

οικισμού ΠΕΝΤΑΠΛΑΤΑΝΟΣ του Δήμου Γιαννιτσών Ν. 

Πέλλας και έγκριση ρυμοτομικού σχεδίου συμπληρω¬ 
ματικής διανομής του ίδιου οικισμού. 

Ο ΝΟΜΑΡΧΗΣ ΠΕΛΛΑΣ 
Έχοντας υπόψη: 

1. Τις διατάξεις του Ν.Δ. της 17.7.23 (ΦΕΚ 228Α ) «περί 
σχεδίων πόλεων κ.λπ.», όπως τροποποιήθηκαν και συ¬ 
μπληρώθηκαν μεταγενέστερα. 

2. Τις διατάξεις του Ν. 1337/83 (ΦΕΚ 33Α ) «Επέκταση 
των Πολεοδομικών σχεδίων, οικιστική ανάπτυξη κ.λπ.» και 
ειδικότερα τα άρθρα 33, 38 και 42 όπως τροποποιήθηκαν 
και συμπληρώθηκαν μεταγενέστερα. 

3. Τις διατάξεις του Ν. 1577/85 (ΦΕΚ 210Α ) «Γενικός 
Πολεοδομικός Κανονισμός» όπως τροποποιήθηκαν και 
συμπληρώθηκαν μεγαγενέστερα. 

4. Τις διατάξεις του από 2.4.85 (ΦΕΚ 225Δ ) Π.Δ/τος 
«μεταβίβαση αρμοδιοτήτων στους νομάρχες για την 
έγκριση και τροποποίηση ρυμοτομικών σχεδίων καθώς και 
των όρων και περιορισμών δόμησης αγροτικών οικισμών». 

5. Τις διατάξεις του από 20.8.85 Π.Δ/τος (ΦΕΚ 414Δ'), 
«Πολεοδόμηση και επέκταση οικισμών της χώρας μέχρι 
2000 κατοίκους κ.λπ.». 

6. Τις διατάξεις του από 24.4.85 Π.Δ/τος (ΦΕΚ 181Δ) 
όπως τροποποιήθηκαν και ισχύουν. 

7. Την Γ. 44468/4377/οικ/5.6.86 απόφαση ΥΠ.ΠΕ.- 
ΧΩ.Δ.Ε. με την οποία εγκρίθηκαν οι προδιαγραφές μελε¬ 
τών πολεοδόμησης και επέκτασης οικισμών πληθυσμού 
κάτω των 2000 κατοίκων. 

8. Το ρυμοτομικό διάγραμμα Πενταπλατάνου διανομή 
Υπουργείου Γεωργίας έτους 1968 που κυρώθηκε με την 
21311/24.7.71 (ΦΕΚ 713/2.9.71) απόφαση Ν. Πέλλας. 

9. Την απόφαση του Νομάρχη Πέλλας με αριθμ. 
1253/87 (ΦΕΚ 390Δ ) για την οριοθέτηση του οικισμού. 

10. Την απόφαση του Νομάρχη Πέλλας με αριθμ. 1596/ 
3.7.87 (ΦΕΚ 710Δ') για τον καθορισμό ειδικών όρων δό¬ 
μησης σε οικισμούς του Ν. Πέλλας με πληθυσμό μέχρι 
2000 κατ. 

11. Το αριθμ. 179/12.2.90 έγγραφο του Γ ραφείου Το- 
πογραφικής Γιαννιτσών. 

12. Τις αποφάσεις του Δημοτικού Συμβουλίου Γιαννι¬ 
τσών με αριθμ. 31 /91, 127/91 και 89/92. 

13. Την απόφαση της Επιτροπής Απαλλοτριώσεων 
Γ ιαννιτσών με αριθμ. 7/93. 

14. Την πράξη γνωμοδότησης του Συμβουλίου Χωροτα¬ 
ξίας Οικισμού και Περιβάλλοντος του Νομού με αριθμ. 73/ 
10.11.93, αποφασίζουμε: 

Αρθρο Ιο 

Εγκρίνουμε το ρυμοτομικό σχέδιο επέκτασης του οικι¬ 
σμού ΠΕΝΤΑΠΛΑΤΑΝΟΣ του Δήμου Γιαννιτσών Ν. Πέλ¬ 
λας με τον καθορισμό 

- οικοδομήσιμων χώρων (Ο.Τ.) 

- κοινοχρήστων χώρων ήτοι οδών, πεζοδρόμων, πλα¬ 
τειών, χώρων πρασίνου όπως οι παραπάνω ρυθμίσεις φαί¬ 
νονται στα συνημμένα στην παρούσα απόφαση και θεωρη¬ 
μένα από την προϊσταμένη του Τ.Π. & Π.Ε. Ν. Πέλλας με 


την από 22.12.93 πράξη της σχετικά τέσσερα (4) χρωματι¬ 
σμένα πρωτότυπα διαγράμματα σε κλίμακα 1:1000. 

Αρθρο 2ο 

Εγκρίνουμε την επέκταση του ρυμοτομικού σχεδίου οι¬ 
κισμού ΠΕΝΤΑΠΛΑΤΑΝΟΣ Δήμου Γιαννιτσών, σύμφωνα 
με την συμπληρωματική διανομή έτους 1973 του Υπουρ¬ 
γείου Γεωργίας στα Ο.Τ. 21,22, 23, 24, 25, 26 όπως φαί¬ 
νονται στο σχετικό πρωτότυπο διάγραμμα κλίμακας 
1:1000 που θεωρήθηκε από την Προϊσταμένη του Τ.Π. & 
Π.Ε. Ν. Πέλλας με την από 22.12.93 πράξη της και αποτε¬ 
λεί αναπόσπαστο μέρος της απόφασης αυτής. 

Αρθρο 3ο 

Εγκρίνουμε τον πολεοδομικό κανονισμό της περιοχής 
όπου κατά τα άρθρα 1 και 2 εγκρίνεται το σχέδιο όπως δια¬ 
τυπώνεται στα επόμενα άρθρα. 

Αρθρο 4ο 

Στο πρόσωπο των οικοπέδων οικοδομημένων ή μη επι¬ 
βάλλεται προκήπιο πλάτους τριών (3) μέτρων και πέντε (5) 
μέτρων όπως φαίνονται στα διαγράμματα του άρθρου 1. 

Άρθρο 5ο 

Όροι και περιορισμοί δόμησης των οικοπέδων. 

5.1. Ελάχιστα όρια αρτιότητας τομέα Α (περιοχή του άρ¬ 
θρου 2). 

Ελάχιστο εμβαδόν 300 τ.μ., ελάχιστο πρόσωπο 14μ. 

Κατά παρέκκλιση της προηγουμένης παραγράφου θεω¬ 
ρούνται άρτια και οικοδομήσιμα τα οικόπεδα με όποιες 
διαστάσεις είχαν (ή τις τυχόν μικρότερες εφόσον η μείωση 
δεν οφείλεται σε μεταβιβάσεις). 

- Την 3.5.85 ημέρα δημοσίευσης του από 24.4.85 Π.Δ/ 
τος. 

-Στο διάγραμμα της Τοπογραφικής Υπηρεσίας του 
Υπουργείου Γεωργίας. 

5.2. Ελάχιστα όρια αρτιότητας Τομέα Β (περιοχή άρ¬ 
θρου 1). 

Ελάχιστο εμβαδόν 1000 τ.μ., ελάχιστο πρόσωπο 14μ. 

Κατά παρέκκλιση της προηγούμενης παραγράφου θεω¬ 
ρούνται άρτια και οικοδομήσιμα. 

- τα οικόπεδα που προκύπτουν από την οριστική πράξη 
εφαρμογής της πολεοδομικής μελέτης ή προέρχονται από 
εισφορές σε γή και έχουν ελάχιστο εμβαδόν 150 τ.μ. και 
ελάχιστο πρόσωπο 10 μ. 

- με οποιοδήποτε εμβαδόν είχαν την 3.5.85 ημέρα δη¬ 
μοσίευσης του από 24.4.85 Π.Δ. και πρόσωπο 10 μ. 

5.3. Λοιποί γενικοί όροι δόμησης ορίζονται οι προβλε- 
πόμενοι από το Π.Δ. 24.4.85 (ΦΕΚ 181Δ785. 

5.4. Ειδικοί όροι δόμησης ορίζονται οι προβλεπόμενοι 
από την 1596/3.7.87 (ΦΕΚ 710Δ785) απόφαση του Νο¬ 
μάρχη Πέλλας. 

5.5. Στους οικοδομήσιμους χώρους επιτρέπονται χρή¬ 
σεις γενικής κατοικίας όπως προσδιορίζονται από το άρ¬ 
θρο 3 του από 23.2.87 Π.Δ/τος (ΦΕΚ 166Δ787). 

Άρθρο 6ο 

Από του κανονιστικού χαρακτήρα σκέλους της απόφα¬ 
σης αυτής δεν προκαλείται δαπάνη που επιβαρύνει τον 
κρατικό προϋπολογισμό, ούτε τον προϋπολογισμό του Δή¬ 
μου. 

Άρθρο 7ο 

Η ισχύς της παρούσας αρχίζει από την ημέρα δημοσίευ¬ 
σής της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα διαγράμματα των άρθρων 1 και 2. 

Έδεσσα, 22 Δεκεμβρίου 1993 
Ο Νομάρχης 

ΧΡ. ΓΕΩΡΓΑΚΟΠΟΥΛΟΣ 

ΥΠΕΧΩ Δ 
















ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


589 



>00 2 I 






















590 ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΝΟΜΑΡΧΙΑ ΠΕΛΛΑΣ 
ΟΙΚΙΣΜΟΣ ΠΒΝΤΑΠΛΑΤΑΝΟΥ 


ΚΤΗ ΜΑΤΟΛΟ ΓIΚΟ ΔΙΑΓΡΑΜΜΑ 

















ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




